Vejledning 



til at indsamle, bestemme og opbevare Planter. 



JNaar man begiver sig paa en Exkursion for at indsamle Planter, 

 bør man udruste sig med en lille Spade eller et lignende Redskab 

 til at grave Planterne op med, og en Botaniserekasse til at opbevare 

 dem i, at de ikke skulle visne. Man maa saa vidt muligt medtage 

 alle Plantens Dele: Stængel, Blade, Blomster, Frugter og, hvis 

 det er en urteagtig Plante, de underjordiske Dele, fordi man 

 i visse Tilfælde maa have alle Organerne for at kunne bestemme 

 Planten, men selv om dette ikke er nødvendigt, maa man dog for 

 at faae et fyldigt Kjendskab til en Planteart nøje undersøge alle 

 dens Dele og indprente sig disses Ejendommeligheder. Hvis Luften 

 er tør og Planterne indsamlede tørre og maaske i længere Tid maa 

 ligge i Botaniserekassen, bør man stænke dem med Vand; de holde 

 sig da friske endog i temmelig lang Tid. Man maa under Ind- 

 samlingen enten notere eller indprente sig saadanne den enkelte 

 Plante vedkommende Forhold, som ikke kunne sees senere, nemlig 

 Forholdene under hvilke den voxede. Jordbundens Beskaffenhed: 

 tør eller fugtig, leret, sandet, tørvholdig osv., desuden Belysnings- 

 forhold, Plantens Udseende i dens Helhed, Voxemaade, selskabelig 

 eller spredt Væxt osv., osv.; herved lettes ofte Bestemmelsen, og 

 det hører med til et nøje Kjendskab til Planten. 



Hjemkommen fra en Exkursion bør man saavidt muligt strax 

 tage fat paa Bestemmelsen af det medbragte Materiale; især bør 

 man, hvis man vil tørre nogle af Planterne, strax behandle disse 

 paa den Maade, jeg nedenfor skal anvise. Hvis man har til Hensigt 

 at sætte sig nøjere ind i sit Lands eller sin Egns Plantevæxt, da bor 

 man anlægge sig en Samling af tørrede Planter, et Herbarium, dels 

 som en Støtte for Hukommelsen, dels som et Hjælpemiddel ved 

 Bestemmelsen af Planter, man ikke tidligere har fundet. Man kan 

 saa ogsaa, naar man har bedre Tid end Sommerens Travlhed 

 giver, atter tage Planterne frem og undersøge dem. og man vil da 



